(1862) Hadde in desen bijden Almirael vande vloote ordre geschickt geweest dat een oorloochschip ofte drie ofte vier jachten , om hooch boven de scheepen gebleven hadde , soe waere dit inconvenient geprecaveert geweest .Nietemin de bootsgesellen naer dat sij ontrent den viant quaemen deden seer wel haer devoir , met schieten ende met hem aff te keeren vande hoop , niettegenstaende sij weynich waeren te reeckenen bijden viant die heel sterck was .Hierinne meriteerde die vanden viants sijde egeen cleyne eere , als doende tgeene sij trachten , ende onse bootsgesellen oick , die met cleyn getal , soe veel scheepen van soe veel vianden preserveerden .